Kristopher Van Varenberg

Kristopher Van Varenberg (s. 20. toukokuuta 1987) on yhdysvaltalais-belgialainen näyttelijä, joka aloitti uransa lapsinäyttelijänä. Hänen isänsä on näyttelijä Jean-Claude Van Damme.

Alkuvuodet
Van Varenberg syntyi Yhdysvalloissa. Hänen isänsä Jean-Claude Van Damme on Belgiasta ja äitinsä yhdysvaltalainen entinen kehonrakentaja Gladys Portugues, jolla on puertoricolaiset sukujuuret. Van Varenbergilla on nuorempi sisar Bianca Van Varenberg ja velipuoli Nicholas Van Varenberg. Kristopher aloitti kamppailulajien harrastamisen viisivuotiaana.Interview with Kristopher Van Varenberg Van Damme laciudaddeportiva.com 29.11.2012 Viitattu 16.6.2013  Hän on harjoitellut taekwondoa viisivuotiaasta lähtien ja viisi vuotta shotokaniaRita Scott interviews Kris Van Damme..son of legendary action hero Jean Claude Van Damme on WRFM mixcloud.com 23.6.2013 Viitattu 29.6.2013  , josta hän omaa vihreän vyön.The Hollywood Dream An Interview With Jean Claude Van Damme FightingArts.com Viitattu 5.12.2011  Lisäksi Van Varenberg harrastaa klassista balettia ja tanssia.

Näyttelijäura
Van Varenberg aloitti näyttelemisen vuonna 1992 Täydellinen sotilas -elokuvan myötä, jossa hänellä oli pieni rooli. Hänen nimeään ei kuitenkaan mainittu lopputeksteissä. Elokuvassa Vaara kulkee kiskoilla Van Varenbergilla oli hieman näkyvämpi rooli esittäessään elokuvan päähahmon poikaa Ethan Kristoffia. Vuoden 2009 elokuvassa Universal Soldier: Regeneration Van Varenberg esitti tiedemiestä, joka oli yksi vastuuhenkilöistä pitämään NGU-sotilasta toimintakykyisenä. Vuonna 2010 Van Varenberg kertoi Assassination Games elokuvan kuvausten aikana, ettei hän aio seurata isänsä jalanjälkiä ja ryhtyä toimintanäyttelijäksi.Tositv-sarja Jean-Claude Van Damme: Behind Closed Doors Viitattu 30.11.2011  Samaisessa elokuvassa Assassination Gamesissa Van Varenberg esitti Interpol-agenttia. Hän oli myös mukana elokuvan tuottajana. Van Varenberg teki sittemmin kaksi elokuvaroolia After Dark Filmsille. Hän esitti toistamiseen korruptoitunutta poliisia elokuvassa Dragon Eyes (2012) ja teki sittemmin lyhyen roolin draamaelokuvassa The Philly Kid. Myöhemmin 2012 Van Varenberg uusi roolinsa tiedemies Milesina elokuvassa Universal Soldier: Day of Reckoning.

Filmografia
 Täydellinen sotilas (1992)
 The Quest – haastaja (1996)
 Vaara kulkee kiskoilla (2002)
 Universal Soldier: Regeneration (2009)
 Toimintasankari van Damme (2011)
 Assassination Games (2011)
 Dragon Eyes (2012)
 The Philly Kid (2012)
 Universal Soldier: Day of Reckoning (2012)
 Six Bullets (2012)
 Welcome to the Jungle (2013)
 Enemies Closer (2013)
 Soldiers (2014)
 Kill'em All (2017)

Yksityiselämä
Van Varenberg seurustelee elokuvien meikkitaiteilija Ilaria Zampriolin kanssa.

Lähteet

Luokka:Yhdysvaltalaiset lapsinäyttelijät
Luokka:Yhdysvaltalaiset elokuvanäyttelijät
Luokka:Amerikanbelgialaiset
Luokka:Vuonna 1987 syntyneet
Luokka:Elävät henkilöt